b'\n_START_ARTICLE_\nEyes of Laura Mars\n_START_SECTION_\nHandling\n_START_PARAGRAPH_\nMotefotografen Laura (Dunaway) er New Yorks mest kontroversielle motefotograf. Hennes liv blir snudd p\xc3\xa5 hodet n\xc3\xa5r hun oppdager at hun har synske evner og plutselig begynner \xc3\xa5 \xc2\xabse\xc2\xbb en serie brutale mord p\xc3\xa5 personer som hun har v\xc3\xa6rt i kontakt med. Etterhvert blir hun involvert p\xc3\xa5 en enda mer direkte m\xc3\xa5te. Kriminaldetektiven John Neville (Lee Jones) oppdager en sl\xc3\xa5ende likhet mellom Lauras bilder og politiets hemmelige fotografier som har begynt \xc3\xa5 kontrollere Lauras bevissthet. Etterhvert som hun kommer n\xc3\xa6rmere sannheten om hvem den psykopatiske morderen er skj\xc3\xb8nner hun at hun selv vil bli neste offer.\n_START_SECTION_\nOm filmen\n_START_PARAGRAPH_\nFilmen vant en Saturn Award i 1979 for beste kostyme._NEWLINE_Eyes of Laura Mars har ofte blitt omtalt som et amerikansk eksempel p\xc3\xa5 giallo-film.'